इंग्लिस प्रिमियर लिग : बर्नली पर्‍यो रेलिगेसनमा
बर्नली इंग्लिस प्रिमियर लिगमा शनिबार रेलिगेसन पर्ने अर्को टिम बनेको छ । टोटनहमको हातबाट २–१ ले पराजित भएपछि बर्नलीले अर्को सिजन दोस्रो डिभिजनको लिग खेल्ने निश्चित भएको हो ।
लन्डन — बर्नली इंग्लिस प्रिमियर लिगमा शनिबार रेलिगेसन पर्ने अर्को टिम बनेको छ । टोटनहमको हातबाट २–१ ले पराजित भएपछि बर्नलीले अर्को सिजन दोस्रो डिभिजनको लिग खेल्ने निश्चित भएको हो ।आफ्नो सम्भावना कायम राख्न उसलाई यो खेल जित्नै पर्ने थियो । बर्नली पुछारबाट दोस्रोमा छ । सेफिल्ड युनाइटेड यसअघि नै रेलिगेसनमा परिसकेको छ । अब घटुवामा पर्ने एक टिमको निर्णय हुन बाँकी छ ।तीन पल्टको डिफेन्डिङ च्याम्पियन म्यानचेस्टर सिटी ८५ अंकमा शीर्षमा छ । उसले फुलहमलाई ४–० ले हरायो । यस्तै चेल्सीले नटिङघम फरेस्टलाई ३–२ ले पराजित गर्‍यो । 